Separ

Meno

K menu Separ sa dostal cez graffiti, spočiatku sa podpisoval ako Sort, avšak v blízkosti Žiliny existovala crew „Sorta“, tak si za pomoci priateľov writterov začal meniť meno. Podmienka bola aby počiatočné alebo koncové písmena boli R, K alebo S. Postupne dospeli k záveru, že na začiatok dajú písmeno S, na koniec dali najprv K, neskôr zmenili na R a do stredu si Separ vybral písmeno P, pretože podľa neho je to P dosť úzke a dosť vysoké. Dosadením samohlások vzniklo Separ. Táto prezývka mu pristala, pretože sa často separoval od ostatných alebo vytŕčal podľa jeho slov.

Hudobná kariéra

Separ začal byť na hudobnej scéne aktívny zhruba okolo roku 2001, kedy s Damem doma nahrávali napísané texty na kazety. Medzi ľuďmi vystupujú ako skupina 2kusy, ktorá mala pôvodne reprezentovať bratislavskú mestskú časť Dúbravku. Neskôr vznikne skupina DWS (Dame, Wrana, Separ), ktorá sa dostáva veľmi rýchlo na scénu. Toto zoskupenie odohralo cez 50 koncertov v rámci Slovenska a žalo vzrastajúcu popularitu. Po menších nezhodách sa ale skupina rozpadla. Tento rozpad spôsobil ročnú pauzu raperov a na scénu prichádzajú až s prvým oficiálnym nosičom Teraz už naozaj, ktorý nepodlieha kritike, práve naopak. Na EP-čku má podiel aj producent Smart preto sa skupina nazvala DMS (Dame, Metys, Separ). Po tom zo skupiny odišiel DJ Metys a pridal sa Smart DMS (Dame, Monsignor Separ, Smart). Po tom, čo v roku 2007 vzniká postupne hudobné vydavateľstvo a skupina zároveň Gramo Rokkaz v roku 2009 sa stáva skupina DMS spolu so Separom jej členmi. Okrem skupiny DMS patrili do Gramo aj skupina Mater, raperi Decko, Danosť, producenti a DJ-i Dekan, Deryck, Analytik, DJ Lkama, DJ Metys a DJ Miko. V roku 2010 táto zostava vydáva vôbec prvý sampler na Slovensku s názvom 2010:Manifest, ktorý obsahuje 16 skladieb. Separ sa objavuje z toho na šiestich skladbách. Po tomto diele už skupina koncertuje v rámci GR.

Debutový sólo album skupiny DMS Čo sa stalo?!

Neskôr vydávajú DMS debutový album s názvom Čo sa stalo?!, ktorý vyšiel v roku 2011. Tento projekt má 16 zvukových stôp, z toho Separ repuje bez jednej vo všetkých. Album bol nahrávaný v štúdiách BMT a Anapol, pod dohľadom Separa, G-Boda a Danosťa. Objavujú sa tu hostia ako Čistychov, DNA alebo Homo a samozrejme chalani z Gramo Rokkaz. Najzaujímavejšia je ale medzinárodná spolupráca s Termanologym z amerického Bostonu. Tento feat má začiatok v roku 2009, kedy sa na jednom z kempov dali do reči práve spomínaný Termanology s Tonom S. a dohodli sa na nejakom spoločnom projekte Grama Rokkaz s týmto americkým raperom. Separ si s ním vymenil mail a do roku 2011 vznikol práve tento track - „Žijem svoj sen“, na ktorý je natočený aj klip. Na albume sa objavili aj vokály, o ktoré sa postarali Mona a Beri.

Vlastný debutový sólo album

Debutový sólo-album Buldozér vyšiel 31. októbra 2012 pod vydavateľstvom GRAMO ROKKAZ, s.r.o. ako CD album. Album aj preto nazval Buldozér, pretože mu to pripomína niečo čo prevalcuje ostatných a prezentuje myšlienkou sa uznávanou myšlinkou „Buldozér v hube“, ktorá vyjadruje, že si rapuje dosť vulgárne a ostro - pred ústa si servíku nedáva. K vytvoreniu sólo albumu prispel najmä fakt, že Gramo Rokkaz ako hudobná skupina obsahuje veľa členov ale na svojom konte majú málo albumov, tak asi trištvrte roka pred vydaním začal s prípravou a s písaním textov na album a v októbri sa dostal do predaja. Na albume sa nachádza 18 skladieb s viacerými hosťami, medzi ktorými boli napríklad členovia skupiny Gramo Rokkaz, Čistychov, Momo, Strapo, Rest (raper), Mišo Biely, Tomáš Botló alebo Layla. O hudobné podklady sa postarala rovnako pestrá zostava, medzi inými aj Smart, Deryck, Lkama, DJ Wich, DJ Fatte, Emeres alebo G-Bod. Na albume prevažujú hlavne sociálne témy o svete okolo Separa.

Odtrhnutie od Gramo Rokkaz

Po tom čo Separ vydal v októbri 2012 svoj debutový sólo album, začínal meniť postupne štýl rapovania z klasickej hudby rapu (90bpm) do trapu. Tento štýl začali podporovať aj jeho kolegovia zo skupiny DMS, avšak ostatní členovia z Gramo Rokkaz chceli ostať pri boombape alebo klasickej 90bpm hudbe. Tým pádom v Gramo Rokkaz zotrvávali 2 názory. Chalani sa dohodli, že sa rozídu v dobrom a že sa teda skupina DMS odlúči od skupiny Gramo Rokkaz. Stalo sa tak 14. októbra 2013, keď to Separ potvrdil na svojom oficiálnom facebookovom profile. O pár dní neskôr (27. október 2013) Separ s Damem vydali trapovú skladbu produkovanú Smartom „Vitaj vo finále“, v ktorej vyjadrujú postoj k oddeleniu od Gramo Rokkaz. Táto skladba sa objavila aj v ďalšom Separovom albume Pirát. Po tomto sa Gramo Rokkaz prestalo nazývať skupinou, ale už figuruje ako len hudobné vydavateľstvo. Ostatní členovia Gramo Rokkaz, ktorí zostali po oddelení sa skupiny DMS si založili rapové zoskupenie GR Team, ktoré zastáva Decko, Tono S., Danosť a Rebel. Zatiaľ čo Separ pracoval na svojom albume aj GR Team pracoval na svojom vlastnom albume. 26. februára 2014 vydali album s názvom 1, na ktorom Separ hosťuje okrem jednej veci, ktorú spravili spoločne ešte pred rozdelením („Gramo Rokkaz, ty k-oko-t!“), aj na druhej s názvom „Superschopnosti“, ktorú produkoval  Deryck. Na tejto skladbe sa podielala celá bývalá zostava Gramo Rokkaz.

Pod vydavateľstvom DMS Records

V roku 2013 Separ odohral viacero koncertov, nahral nejaké klipy a nazbieral mnoho fanúšikov najmä vďaka hosťovačke na 2 skladbách Rytmusa. Prvá skladba „Škola Rapu“ je odpoveďou na Rakbyho diss na Rytmusa „Čau Paťo“. Druhá spolupráca s Rytmusom „V mojom svete“ je zahrnutá v albume Navždy od Kontrafaktu. Okrem Rytmusa, Ega a Separa je na skladbe aj český zástupca Ektor. Tieto fakty spopularizovali Separa a on sa pričinil vydaním v poradí druhým sólovým albumom s názvom Pirát.

Album Pirát

Druhý sólo album Separa sa dostal do predaja 11. marca 2014 pod vydavateľstvom DMS Records. Na albume sa nachádza taktiež 18 skladieb - tak ako na predošlom albume Buldozér. Medzi hosťov patria okrem iného aj Strapo, Momo, Čistychov či Vladimir 518 z českej skupiny PSH a slohou dokonca prispel aj Rakaa Iriscience zo známej americkej hip-hopovej formácie Dilated Peoples. Po hudobnej stránke sa na albume objavili známe mená ako DJ Wich, Grimaso, Smart, Lkama či Emeres. Album nadväzuje na predchádzajúci album, keďže sa tu nachádzajú skladby „Hejtklub 3“ a „Hejtklub 4“, ktoré sú pokračovaním skladieb „Hejtklub rýchlo“ a „Hejtklub pomaly“. Väčšina z pesničiek nesie svoju určitú tému, avšak nachádzame tu aj skladby ako „Intro“ a „Outro“, kde téma nie je. Je tu možné nájsť g-funkovo štylizovanú vec „Jemiedno“ s Tomášom Botlom. V skladbe „Psí život“ si Separ pridal pár autobiografických veršov, ktoré opisujú jeho sídlisko a sídliskového chlapca tu prirovnáva psovi. Tina pomáha Separovi skladbou „Bublina“, kde sa dopočujeme o obťažovaní scény novinármi. Cover obsahuje Separovu tvár, ktorá sa smerom nadol od nosa stáva kostrou. Lesklá potlač vytvára dojem zlatej kostry. K albumu Pirát si Separ spravil tour, na ktorej navštívil 28 miest (resp. klubov). Tour niesla názov Pirát Tour a začala v 4. apríla 2014 v Piešťanskom klube Coolturak. Krsty taktiež patri do tour. 2. mája bol ten slovenský v Bratislave a 9. mája v Prahe český krst. Posledná zastávka bola na festivale Hip Hop Žije v Bratislave na Zlatých Pieskoch.

Skupinový DMS album MMXV

Album vyšiel 14. decembra 2015. Bol avizovaný asi 1 rok pred vydaním. Obsahuje 20 skladieb. Na prvú „Intro“ skladbu je vytvorený aj exotický videoklip v ktorom účinkuje napríklad aj Sajfa alebo Majster N. O produkciu sa postaral Michal Nemtuda. Album zdobia hostia ako Pil C, Vladimir 518, Tina, Minimo, Lúza a Strapo.

Skupinový album DMS "prepáčte"

Album obsahuje 15 skladieb, medzi najznámejšie patria lepšia pesnička, horšia pesnička, H8klub, stále málo, track04 alebo big mac. 
Po albume nasledovala prepáčte tour vrámci ktorej navštívili 13 klubov resp. Miest. Vo snippete albumu Separ Damému tetuje zoznam skladieb na lýtko.